open-index/open-wikipedia-markdown huggingface dataset:
மகாதேவ ஐயர் கணபதி

**மகாதேவா ஐயர் கணபதி (Mahadeva Iyer Ganapati)**  (1903 - 1976) எம். கணபதி என்றும் அழைக்கப்படும் இவர்  ஓர் இந்திய பொறியாளர் ஆவார், இவர் தேசிய திட்டங்களில் செய்த சாதனைகளுக்கு நன்கு அறியப்பட்டவர். ஒடிசாவில் உள்ள ரூர்கேலா இரும்பாலை,  மற்றும் மும்பையில் உள்ள சர்ச்ச்கேட் இரயில் நிலையம் மற்றும் சித்தரஞ்சன் லோகோமோடிவ் ஒர்க்ஸ் (சி.எல்.டபிள்யூ) உள்ளிட்ட பல இரயில்வே திட்டங்கள் இவரது தலைமையில் முடிக்கப்பட்டன. இந்திய அரசு இவருக்கு 1954 இல் தொடக்க பத்ம பூசண் விருது வழங்கியது . 1973-74 ஆம் ஆண்டுகளில் இந்தியப் பொறியியல் நிறுவனத்தின் தலைவராக இருந்தார்.  

இவர் தொடர்புடைய முக்கிய திட்டங்கள்: 

* ரூர்கேலா இரும்பு ஆலை  
* கண்ட்லா துறைமுகம்  
* வாரணாசியில் உள்ள மாலவியா பாலம்   
* சித்தரஞ்சன் லோகோமோடிவ் ஒர்க்ஸ்  
* பெரம்பூர் ஒருங்கிணைந்த இரயில்பெட்டித் தொழிற்சாலை,சென்னை  
* விவேகானந்த சேது, கொல்கத்தா (துணைத் தலைவர்) 
* சர்ச்கேட் ரயில் நிலையம் மற்றும் பிற மேற்கு ரயில்வே திட்டங்கள்   

## விருதுகள் மற்றும் கௌரவங்கள்

* இரயில்வே வாரிய தங்கப் பதக்கம், 1950 
* இந்தியப் பொறியியல் நிறுவனத்தின் ஆளுநர் பரிசு, 1953 
* பத்ம பூசண்   

## குறிப்புகள்

பகுப்பு:1976 இறப்புகள்
பகுப்பு:1903 பிறப்புகள்
நாராயண் சதோபா கஜ்ரோல்கர்

**நாராயண் சடோபா கஜ்ரோல்கர் (Narayan Sadoba Kajrolkar)** இவர் ஓர் இந்திய சுதந்திர ஆர்வலரும், காந்தியவாதியும் மற்றும் சமூக சேவகரும் ஆவார். பொதுத் தேர்தலில் பி.ஆர்.அம்பேத்கரை தோற்கடித்தவர் என்று நன்கு அறியப்பட்டவர். பிறப்பால் ஒரு மராத்தியான இவர் அம்பேத்கரின் தனிப்பட்ட உதவியாளராகப் பணியாற்றினார். 1952இல் மும்பை வட மத்திய தொகுதியில் இருந்து நடந்த முதல் மக்களவைத் தேர்தலில் அம்பேத்கருக்கு எதிராக போட்டியிட்டு 15000க்கும் மேற்பட்ட வாக்குகள் வித்தியாசத்தில் தோற்கடித்தார். 1962 தேர்தலில் இரண்டாவது முறையாக அதே தொகுதியிலிருந்து தேர்ந்தெடுக்கப்பட்டார்.

மகர் சமூகத்தில் பிறந்த நாராயண், 1953ஆம் ஆண்டின் முதல் பிற்படுத்தப்பட்ட வகுப்புகள் ஆணையத்தில் உறுப்பினராக இருந்தார். இவர் பட்டியல் சாதி சமூகங்களை பிரதிநிதித்துவப்படுத்தினார். பின்தங்கிய வர்க்க மக்களின் அமைப்பான தலித் வர்க சங்கத்தின் உறுப்பினராகவும், குழுவின் செயலாளராகவும் பணியாற்றும்போது 1953 ஏப்ரல் 5 ஆம் தேதி ஜெகசீவன்ராமின் பிறந்த நாளைக் கொண்டாட முடிவு செய்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவாமான பத்ம பூசண் விருதினை இவருக்கு வழங்கியது.

1983இல் இவர் இறந்தார்.

## மேலும் காண்க

* மும்பை வட மத்திய (மக்களவைத் தொகுதி) 
* காலேல்கர் கமிஷன்

## குறிப்புகள்

பகுப்பு:3வது மக்களவை உறுப்பினர்கள்
பகுப்பு:1983 இறப்புகள்
பகுப்பு:காந்தியவாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1ஆவது மக்களவை உறுப்பினர்கள்
சிறிய சிவப்பு புத்தகம் (ஆல்கஹாலிக்ஸ் அனானிமஸ்)

**சிறிய சிவப்பு புத்தகம்** (*The Little Red Book)*  என்பது ஏஏ மாநாட்டில் அங்கீகரிக்கப்படாத ஏஏ வின் உறுப்பினர்கள் அதிகம் விரும்பி படித்த புத்தகம் ஆகும், இது முதன்முதலில் வெளியிடப்பட்டபோது அதன் சிவப்பு மற்றும் மஞ்சள் நிற அட்டையின் காரணமாக பெரிய சிவப்பு புத்தகம் என்றும் அழைக்கப்பட்டது; பெரிய புத்தகத்தின் அட்டைப்படம் 1955 இல் இரண்டாவது பதிப்பில் நீல நிறமாக மாறியது.

உண்மையான தலைப்பு ***பன்னிரண்டு வழிமுறைகள்: ஆல்கஹாலிக்ஸ் அனானிமஸின் பன்னிரண்டு வழிமுறைகள் திட்டத்தின் விளக்கம்*** . பெரிய சிவப்பு புத்தகம்   ஏஏ இணை நிறுவனர் மருத்துவர் பாப் விரும்பி மற்றவர்களையும் படிக்க வலியுறுத்தினார். இந்த புத்தகத்தின் தலைப்பு பின்னர் 1949ஆம் ஆண்டில் 5 வது பதிப்பில்  சிவப்பு புத்தகம் ஆனது. 

மூன்று தனித்தனி பதிப்புகள் உள்ளன: 

* சிறிய சிவப்பு புத்தகம் அநாமதேயருக்கு, 1946. (ஆர் எட் வெப்ஸ்டர்) 
* பில் பி., 1998 எழுதிய சிறிய சிவப்பு புத்தகம் படிக்க உதவும் வழிகாட்டி . 
* சிறிய சிவப்பு புத்தகம் மகளிருக்கு கரேன் கேசி மற்றும்  பில் டபிள்யு, 2004. இந்த புத்தக உரைவிளக்கம் மகளிர் தொடர்பானது. எப்படி பெண்கள் போதைப் பழக்க அனுபவம்  மற்றும் அதிலிருந்து மீண்டார்கள் என விளக்குகிறது. 

இப்புத்தகங்களை ஹேசல்டன் அறக்கட்டளை வெளியிட்டுள்ளது. 

## குறிப்புகள்
* ஹிண்ட்ஸ்ஃபூட் அறக்கட்டளையில் ''லிட்டில் ரெட் புக்'' ஆல்கஹாலிக்ஸ் அனானிமஸ் வரலாற்றின் முதல் பதிப்பு . பார்த்த நாள் 2012-07-06
* பதில் 1946 இல் டச்சி (கார்ல்) பால்மெரி. ஆசிரியர்கள் டென். பார்த்த நாள் 2012-07-06 

## மேற்கோள்கள்

பகுப்பு:நூல்கள்
பகுப்பு:சுய உதவிப் புத்தகங்கள்
தேத்தி

**தேத்தி** (**Teti**), பண்டைய எகிப்தின் பழைய இராச்சியத்தின் ஆறாம் வம்சத்தை நிறுவியவரும், அவ்வம்சத்தின் முதல் பார்வோனும் ஆவார். சக்காராவில் இவரது கல்லறை பிரமிடு உள்ளது. பார்வோன் இரண்டாம் ராமேசஸ் எழுதிய பாபிரஸ் தாளில்  துரின் மன்னர்கள் பட்டியலிலின் படி, இவர் எகிப்தை கிமு 2345 முதல் கிமு 2333 முடிய  12 ஆண்டுகள் ஆண்டதாக கருதப்படுகிறது. இவரது தாய் செசெசெட் ஆவார்.

 
 

## இதனையும் காண்க
*பாரோக்களின் பட்டியல்
* பண்டைய எகிப்திய அரசமரபுகள் 
## மேற்கோள்கள்

## ஆதார நூற்பட்டியல்

* Naguib Kanawati, *Conspiracies in the Egyptian Palace: Unis to Pepy I*, Routledge (2002), .
* 

## வெளி இணைப்புகள்
*The South Saqqara Stone: Sixth Dynasty Annals
*BBC, In pictures: New pyramid found

பகுப்பு:எகிப்திய மன்னர்கள்
உரூப் மாலிக்

**உரூப் மாலிக்** *(Roop Mallik)* என்பவர் ஓர் இந்திய உயிர் இயற்பியலாளர் ஆவார். வைரசுகள், மைட்டோகாண்ட்ரியா, எண்டோசோம் உள்ளிட்ட உட்புறம் வாழும் செல்களைக் கடத்தும் இயக்கு புரத மூலக்கூறுகளின் மீநுண்ணளவு பிரிவு தொடர்பான ஆய்வுகளில் இவர் ஈடுபடுகிறார். கினசின் மற்றும் டைனீன் போன்ற இயக்கு புரதங்கள் பல்வேறு செல்லுலார் செயல்முறைகளான செல் பிரிவு, குமிழிப் போக்குவரத்து, உயிரணு உட்கவர்தல் மூலக்கூற்றை கட்டுதல் போன்றவற்றைச் செயல்படுத்த பைக்கோ-நியூட்டன் அளவு சக்தியை உருவாக்குகின்றன. மூலக்கூற்று இயக்கு புரதங்களின் செயல்பாடு மற்றும் கல்லீரலில் நோய்க்கிருமி சிதைவு மற்றும் கொழுப்பு நீர்ச்சமநிலையில் அதன் பங்கு ஆகியவற்றைப் புரிந்துகொள்ள இவர் ஆய்வகம் கவனம் செலுத்துகிறது.

## குடும்பம்
பேராசிரியர். மாலிக் 1970 ஆம் ஆண்டு வட இந்திய மாநிலமான உத்தரப் பிரதேசத்தில் இருக்கும் சிறிய நகரமான அலகாபாத்தில் பிறந்தார். இவருடைய தந்தை ஓர் இயந்திரப் பொறியாளர், தாயார் மிகவும் சாதாரண குடும்பப் பின்னணியில் பிறந்த இல்லத்தரசியாவார்.

## தொழில்
அலகாபாத் பல்கலைக்கழகத்தில் மாலிக் இயற்பியலில் முதுகலை பட்டப்படிப்பை 1993 ஆம் ஆண்டு முடித்தார் . இவரது மாமா ஆலோசனையின் பேரில் 1994 ஆம் ஆண்டு இறுக்கப்பட்ட பொருண்மை இயற்பியல் துறையில் முனைவர் பட்டத்திற்காக மும்பை டாடா அடிப்படை ஆராய்ச்சி நிறுவனத்தில் இருக்கும் ஈவி சம்பத் குமாரின் பரிசோதனைக் கூடத்தில் சேர்ந்தார். After the completion of his Ph.D. with over 20 international articles, 20 எண்ணிக்கைக்கும் மேற்பட்ட பன்னாட்டு அளவிலான கட்டுரைகளுடன், . கிருட்டிண மூர்த்தி மற்றும் செயந்த் உத்கோங்கரின் ஆய்வகத்தில் பிந்தைய முனைவர் பட்ட ஆசிரியராக குறுகிய காலம் பணியாற்றினார். இந்த குறுகிய பதவிக்காலத்தில் உயிரியல் உலகிற்கு இவர் அறிமுகமானார். 2002 ஆம் ஆண்டில், கலிபோர்னியா பல்கலைக்கழகத்தின் வளர்ச்சி மற்றும் செல் உயிரியல் துறையில் சிடீவன் கிராசின் ஆய்வகத்தில் சேர்ந்தார். 2006 ஆம் ஆண்டு இவர் மீண்டும் உயிரியல் அறிவியல் துறையில் உதவிப் பேராசிரியராக பணியில் சேர்ந்தார். In 2006, he again joined TIFR, as assistant professor in Department of Biological Sciences (DBS).

## தனிப்பட்ட வாழ்க்கை
மும்பையின் டாடா அடிப்படை ஆராய்ச்சி நிறுவனத்தில் பணியாற்றும் டாக்டர் சிரீலசா நாயரை  மாலிக் மணந்தார்.

## விருதுகள்
•இன்போசிசு விருது- 2018 
•அறிவியல் மற்றும் தொழில்நுட்பத்திற்கான சாந்தி சுவருப் பட்நாகர் விருது – 2014

## மேற்கோள்கள்

## வெளி இணைப்புகள்
* Roop Malik's Home page

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:இந்திய அறிவியலாளர்கள்
பகுப்பு:உயிரியலாளர்கள்
முதலாம் பெப்பி

**முதலாம் பெப்பி மெரிரே** (**Pepi I Meryre**) (also **Pepy I**) பண்டைய எகிப்தின் பழைய இராச்சியத்தை கிமு 2331 முதல் கிமு 2287 முடிய ஏறத்தாழ 40 ஆண்டுகளுக்கு மேல் ஆண்ட ஆறாம் வம்சத்தின் மூன்றாம் பார்வோன் ஆவார். இவருக்கு 7 மனைவிகளும், 6 குழந்தைகளும் இருந்தனர். இவர் தனது ஆட்சியின் இறுதிக் காலத்தில், தன் மகன் மெரென்ரே நெம்டியம்சாஃப்புடன் இணை ஆட்சியராக இருந்தார். இவரது கல்லறைப் பிரமிடு தெற்கு சக்காராவில் உள்ளது. 

 

 

## இதனையும் காண்க
* பண்டைய எகிப்திய பாரோக்கள்
* பண்டைய எகிப்திய அரசமரபுகள்
## குறிப்புகள்

## மேற்கோள்கள்

## ஆதார நூற்பட்டியல்

: 
:
:
:
:
: 
:
:
: 
: 
:
:
:
:
:
:
:
: 
:
: 
:
: 
: 
: 
:
:
: 
: 
: 
:
:
:
: 
: 
:
: 
: 
:
: 
:
:
:
:
:
:
:
: 
:
:
:
:
:
:
: 
:
: 
:
: 
:
:
:
: 
:
: 
: 
:
: 
:
: 
:
:
: 
:
:
: 
: 
: 
:
: 
: 

பகுப்பு:எகிப்திய மன்னர்கள்
கூறு (கோட்டுருவியல்)

ஒரு திசையற்ற கோட்டுருவின் **கூறு** அல்லது **இணைப்புக் கூறு** (*component*, *connected component*) என்பது அக்கோட்டுருவின் ஒரு உட்கோட்டுருவாகும். 
:கூறாக அமையும் இந்த உட்கோட்டுருவில் அதன் ஒவ்வொரு முனைய இருமங்களும் பாதையால் இணைக்கப்பட்டிருக்கும் மேற்கோட்டுருவின் வேறெந்த அதிகப்படியான முனைகளுடன் அந்த இருமத்தின் முனையங்கள் இணைக்கப்பட்டிருக்காது. 

*படுகை விளிம்புகள் இல்லாத முனை தானே ஒரு கூறாக அமையும்.
*இணைப்புள்ள கோட்டுருவிற்கு ஒரேயொரு கூறுதான் உண்டு; அக்கோட்டுருவே ஒரு கூறாகும்.

## சமான உறவு
கோட்டுருவின் முனைகளின் மீது வரையறுக்கப்பட்ட ஒரு சமான உறவின் சமானப் பகுதிகளைக் கொண்டும் கூறுகளை மாற்றுமுறையில் வரையறுக்கலாம்.

ஒரு திசையற்ற கோட்டுருவில் ஒரு முனை *u* இலிருந்து மற்றொரு முனை *v* விற்கு ஒரு பாதை இருந்தால், *u* இலிருந்து "சென்றடையக்கூடியது" *v* என்ற உறவு வரையறுக்கப்படுகிறது. இந்த வரையறையில் ஒற்றை முனைகள் "0" நீளமுள்ள பாதைகளாகவும், ஒரு பாதையில் ஒரு முனை மீண்டும் வரலாம் எனவும் கொள்ளப்படுகிறது. 

இந்த "சென்றடையக்கூடியது" என்ற உறவு ஒரு சமான உறவாக அமைகிறது. ஏனெனில்:
*இது ஒரு எதிர்வு உறவு 
:ஒரு முனையிலிருந்து அதற்கே "0" நீளமுள்ள பாதை உள்ளதால் உட்கோட்டுருவின் ஒரு முனை *u* இலிருந்து *u* ஐச் சென்றடையலாம்

*இது ஒரு சமச்சீர் உறவு
:*u* இலிருந்து  *v*  ஒரு பாதை இருக்குமானால், அப்பாதையிலுள்ள அதே விளிம்புகள் *v* இலிருந்து *u* ஒரு பாதையை அமைக்கும்.

*இது ஒருகடப்பு உறவு 
:*u* இலிருந்து  *v* மற்றும் *v* இலிருந்து *w* பாதைகள் இருக்குமானால் அப்பாதைகளை ஒன்றிணைத்து *u* இலிருந்து *w* பாதையாக்கலாம்.

இந்த "சென்றடையக்கூடியது" என்ற சமான உறவின் சமானப் பகுதிகளால் உருவாகும் தூண்டப்பட்ட உட்கோட்டுருக்கள் மூலக்கோட்டுருவின் கூறுகளாக அமைகின்றன.

## மேற்கோள்கள்
*
*
*
*

## வெளியிணைப்புகள்
*MATLAB code to find components in undirected graphs, MATLAB File Exchange.
*Connected components, Steven Skiena, The Stony Brook Algorithm Repository

பகுப்பு:கோட்டுருவியல்
இரண்டாம் பெப்பி

**இரண்டாம் பெப்பி** (**Pepi II**); பன்டைய எகிப்தின் பழைய எகிப்து இராச்சியத்தை ஆண்ட ஆறாம் வம்சத்தின் 5-ஆம் பார்வோன் ஆவார்.  புது இராச்சியத்தின் எகிப்திய மன்னர்களின் பட்டியல் படி, இர்ண்டாம் பெப்பி, ஆறு  வயதில் அரியணை ஏறி, பண்டைய எகிப்தை கிமு 2319 முதல் கிமு 2224 முடிய 91 ஆண்டுகள் ஆண்டதாகக் குறிப்பிடுகிறது. இவரது பட்டப் பெயர் **நெபர் கரே** ஆகும். இரண்டாம் பெப்பியின் நீண்ட் கால ஆட்சிக் காலத்தின் போது பழைய எகிப்து இராச்சியம் வீழ்ச்சிப் பாதையில் சென்று கொண்டிருந்தது. இவரது கல்லறைப் பிரமிடு தெற்கு சக்காராவில் உள்ளது. இவரது ஆட்சியின் முடிவில் உள்ளூர் நிலக்கிழார்களின் ஆதிக்கம் பெருகத் துவங்கியதாலும், இவருக்குப் பின் வந்த இரண்டு பார்வோன்கள்  திறமையற்றவர்களாக இருந்தமையாலும், ஆறாம் வம்சத்தின் ஆட்சி கிமு 2181-இல் முடிவுற்றது. பின்னர் 1725-இல் போனீசியா நாட்டின் ஐக்சோஸ் வம்சத்தவர்களின் முதலாம் இடைநிலைக்காலம் துவங்கியது.

## இதனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## ஆதார நூற்பட்டியல்
*Dodson, Aidan. Hilton, Dyan. 2004. The Complete Royal Families of Ancient Egypt, Thames & Hudson
*Dodson, Aidan. "An Eternal Harem: Tombs of the Royal Families of Ancient Egypt. Part One: In the Beginning". *KMT.* Summer 2004.
*Shaw, Ian. Nicholson, Paul. 1995. The Dictionary of Ancient Egypt, Harry N. Abrams, Inc. Publishers.
*Spalinger, Anthony. *Dated Texts of the Old Kingdom,* SAK 21, (1994), pp.&nbsp;307–308
*Oakes, Lorna and Lucia Gahlun. 2005. *Ancient Egypt*. Anness Publishing Limited.
*Perelli, Rosanna, "Statuette of Pepi II" in Francesca Tiradriti (editor), The Treasures of the Egyptian Museum, American University in Cairo Press, 1999, p.&nbsp;89.

## வெளி இணைப்புகள்
*A Short History of Egypt Part I: From the Predynastic Period to the Old Kingdom
*Saqqara: Pyramid of Pepi 2, from LexicOrient 

பகுப்பு:எகிப்திய மன்னர்கள்
நைகல் சவேரி

**பேராசிரியர் நைஜல் சவேரி** *(Prof. Nigel Savery)* இங்கிலாந்து நாட்டிலுள்ள பிரிசுடல் பல்கலைக்கழகத்தில் மூலக்கூறு உயிரியலாளர் பேராசிரியராகப் பணிபுரிகிறார்.

பிரிசுடல் பல்கலைக்கழகத்தில் ஆராய்ச்சி மற்றும் சொற்பொழிவு நடத்திய காலத்தில், டாக்டர் சவேரி எழுத்துப்படி மற்றும் டி.என்.ஏ-சேத அங்கீகாரம் மற்றும் பழுதுபார்ப்பு துறையில் குறிப்பிடத்தக்க பங்களிப்புகளைச் செய்துள்ளார்.

புரதங்கள் டி.என்.ஏ உடன் எவ்வாறு தொடர்பு கொள்கின்றன என்பதைப் புரிந்துகொள்வது மரபியல் படிப்பதற்கான புதிய முறைகளை உருவாக்குவதற்கான முக்கியமான முதல் படியாகும். டாக்டர் சவேரியின் குழு சமீபத்தில் சேதமடைந்த டி.என்.ஏவை சரிசெய்வதில் ஈடுபடும்  ஒரு பாக்டீரியா புரதமான ஈ.கோலை புரதம் (ஓர் எழுத்துப்படி-பழுதுபார்க்கும் இணைப்பு காரணி)  ஆய்வில் முன்னேற்றம் கண்டது.

## மேற்கோள்கள்
 
## புற இணைப்புகள்
*Savery's web-site

பகுப்பு:வாழும் மக்கள்
பகுப்பு:பிரித்தானிய உயிரியலாளர்கள்
பகுப்பு:ஆங்கிலேய அறிவியலாளர்கள்
ஆரையூர் அருள்

**மூ. அருளம்பலம்** (பிறப்பு: செப்ரெம்பர் 19, 1949) என்பவர் **ஆரையூர் அருள்** என்ற பெயரில் எழுதி வரும் இலங்கையின் மட்டக்களப்பைச் சேர்ந்த எழுத்தாளரும், கலைஞரும் ஆவார். 1960 முதல் கூத்து, நாடகம், வில்லுப்பாட்டு, கவிதை, சிறுகதைகள், கட்டுரைகள் போன்ற பல துறைகளில் இவரது ஆக்கங்களும் செயற்பாடுகளும் அமைந்துள்ளன.

## வாழ்க்கைக் குறிப்பு
அருளம்பலம் தனது ஆரம்பக் கல்வியை ஆரைப்பற்றை இ.கி.மி.த.க.பாடசாலையிலும், உயர்கல்வியை மட்டக்களப்பு சிவானந்தா தேசியப் பாடசாலையிலும் கற்றார். ஆசிரியராகப் பயிற்சி பெற்று முதலாம் தர இலங்கை அதிபராகப் பணியாற்றினார். இவரது எழுத்துகள் இலங்கையின் பிரபலமான பத்திரிகைகளிலும், சஞ்சிகைகளிலும் வெளியாகின. பல ஒலிப்பேழைகளுக்கு வரியெழுதி வெளியிட்டார். பக்தி இலக்கிய வகையைச் சேர்ந்த *இறையின்பப் பாவாரம்* என்ற 742 பக்கங்களைக் கொண்ட பெருங் கவிதை நூல் ஒன்றை வெளியிட்டார். மொத்தம் 3010 பாடல்கள் இந்நூலில் இடம்பெற்றுள்ளன.

## எழுதிய நூல்கள்
* பேச்சியம்பாள் பாடல்கள் (2001)
* மட்/புதுக்குடியிருப்பு கற்பரசி கண்ணகி அம்பாள் பாடல்கள் (2002)
* புன்னைச்சோலை ஸ்ரீ பத்திரகாளி அம்பாள் பாடல்கள் (2002)
* கல்லடி - உப்போடை - நொச்சிமுனை ஸ்ரீ சித்தி விநாயகர் ஸ்ரீ பேச்சியம்பாள் பாடல்கள் (2010)
* ஈழத்து திருச்செந்தூர் முருகன் ஆலயம் சிதானந்த தபோவனம் ஸ்தாபகர் ஓங்காரானந்த சரஸ்வதி சரிதம் (2010)
* பேச்சியம்பாளின் அவதாரமும் ஆலயமும் (2012)
* “கிராமத்து உள்ளங்கள்” நாட்டார் இலக்கியம் (2013)
* “இறையின்பப் பாவாரம்” (பக்தியிலக்கியம், 2016)

## விருதுகள்
* ‘கூத்துக்கலைஞன்‘ (மண்முனைப் பற்று சாகித்திய விழா, 1997)
* ‘நாட்டுக்கூத்துக் கலைஞன்‘ (ஜோசப் பரராஜசிங்கம் புதுக்குடியிருப்பு கண்ணகி மகாவித்தியாலயத்தில் வழங்கியது, 2002).
* ‘கீர்த்தி சிறி‘ தேசிய விருது (முன்னாள் பிரதி நீதியமைச்சர் புத்திரசிகாமணி வழங்கியது, 2009)
* ‘கலைஞானி‘ (ஆரையம்பதி மகாவித்தியாலய நட்புறவுக் குழு வழங்கியது, 2009)
* ‘முதலமைச்சர் விருது‘ (கிழக்கு மாகாணசபை கிராமிய கலைத்துறைக்கு ஆற்றிய சேவைக்காக வழங்கியது, 2010)
* ‘கலாபூசணம்‘ தேசிய விருது இந்து கலாச்சார அலுவல்கள் திணைக்களம் வழங்கியது, 2010)
* ‘இறைஞான தேசிகர்‘ (இராமகிருஷ்ண மிசன் தலைவர் சுவாமி கபாலீசுவரானந்தா வழங்கியது, 2011)
* ‘சாதனையாளர்‘ விருது (ஆரையம்பதி சமூக அபிவிருத்தி அமைப்பு வழங்கியது, 2012)

## மேற்கோள்கள்

பகுப்பு:மட்டக்களப்பு மாவட்ட நபர்கள்
பகுப்பு:ஈழத்து எழுத்தாளர்கள்
பகுப்பு:தமிழ் நாட்டுப்புறக் கலைஞர்கள்
பகுப்பு:இலங்கை வில்லிசைக் கலைஞர்கள்
பகுப்பு:1949 பிறப்புகள்
பகுப்பு:இலங்கைத் தமிழ் ஆசிரியர்கள்
வாழ்க்கை வரலாறு திரைப்படம்

**வாழ்க்கை வரலாறு திரைப்படம்** (Biographical film) என்பது திரைப்படங்களில் உள்ள ஒரு வகையாகும். இது கற்பனையற்ற வரலாற்று அடிப்படையிலான நபர் அல்லது மக்களின் வாழ்க்கையை மையமாக வைத்து எடுக்கப்படும் திரைப்படம் வாழ்க்கை வரலாறுத் திரைப்படம் ஆகும். இத்தகைய திரைப்படங்கள் ஒரு வரலாற்று நபரின் வாழ்க்கையைக் காட்டுகின்றன, மேலும் மைய கதாபாத்திரத்தின் உண்மையான பெயர் பயன்படுத்தப்படுகிறது.

இந்த வகை திரைப்படம் ஆவணத் திரைப்படம் மற்றும் வரலாற்று நாடகப் படங்களிலிருந்து வேறுபடுகின்றன, அதில் அவர்கள் ஒரு நபரின் வாழ்க்கைக் கதையை அல்லது அவர்களின் வாழ்க்கையின் மிக வரலாற்று முக்கியத்துவம் வாய்ந்த ஆண்டுகளை விரிவாகச் சொல்ல முயற்சிக்கிறார்கள்.

ஒரு நபரை பற்றி சித்தரிக்கப்படும் பொது உண்மையான நபர்களாக இருப்பதால், அவற்றின் செயல்களும் குணாதிசயங்களும் பொதுமக்களுக்குத் தெரிந்தவை (அல்லது குறைந்தபட்சம் வரலாற்று ரீதியாக ஆவணப்படுத்தப்பட்டவை) அதன் காரணமாக வாழ்க்கை வரலாற்றுப் பாத்திரங்க ளில் நடிக்கும் நடிகர்கள் மற்றும் நடிகைக ள் தேர்வு மிகச்சரியாக இருத்தல் வேண்டும்.

1972 ஆம் ஆண்டு அகத்தியர் என்ற தமிழ் சித்தரை மையமாக வைத்து இயக்குநர் ஏ. பி. நாகராஜன் என்பவரால் அகத்தியர் என்ற பெயரில் திரைப்படம் தயாரிக்கப்பட்டது. அதைத் தொடர்ந்து பெரியார் (2007), நடிகையர் திலகம் (2018) போன்ற திரைப்படங்கள் வெளியானது.

## மேற்கோள்கள்

பகுப்பு:திரைப்பட வகைகள்
சாகசத் திரைப்படம்

**சாகசத் திரைப்படம்** (Adventure films) என்பது திரைப்படங்களில் உள்ள ஒரு வகையாகும். அவை பொதுவாக சண்டைக் காட்சிகளைப் பயன்படுத்தி பிரமாண்டமான கவர்ச்சியான இடங்களை ஆற்றல்மிக்க வகையில் காண்பிப்பதே சாகசத் திரைப்படம் ஆகும். சாகசப் படங்கள் பெரும்பாலும் ஒரு காலப் பின்னணியில் அமைக்கப்படுகின்றன மற்றும் வரலாற்று சூழலில் கற்பனை சாகச கதாநாயகர்களை தழுவியே கதைகள் இருக்கலாம். ராஜாக்கள், போர்கள், கிளர்ச்சி அல்லது திருட்டு போன்றவை பொதுவாகக் காணப்படுகின்றனது.

சாகசப் படங்கள் அதிரடி, இயங்குபடம், நகைச்சுவைத் திரைப்படம், நாடகம், கனவுருப்புனைவு, அறிவியல் புனைகதை, குடும்பம், திகில் அல்லது போர்  போன்ற பிற திரைப்பட வகைகளுடன் இணைத்து தயாரிக்கப்படுகின்றது.

## மேற்கோள்கள்

## வெளிப்புற இணைப்புகள்
* 

பகுப்பு:திரைப்பட வகைகள்
சிறில் மத்தியூ

**களுவாதுவாகே சிறில் மத்தியூ** (*Caluadewage Cyril Mathew*, 30 செப்டம்பர் 1912 &ndash; 17 அக்டோபர் 1989) இலங்கை சிங்கள அரசியல்வாதி ஆவார். இவர் ஐக்கிய தேசியக் கட்சியின் முன்னாள் நாடாளுமன்ற களனித் தொகுதி உறுப்பினரும், ஜே. ஆர். ஜெயவர்தனாவின் 1977 அமைச்சரவையில் அமைச்சரும் ஆவார்.

## அரசியலில்
மத்தியூ ஐக்கிய தேசியக் கட்சியின் துணைப் பொதுச் செயலாளராக 1956 முதல் 1967 வரை பணியாற்றினார். பின்னர் அவர் அன்றைய கட்சித் தலைவரும் பிரதமருமாக இருந்த டட்லி சேனாநாயக்கவுடன் முரண்பட்டு பதவியில் இருந்து விலகினார்.   

இவர் *சிங்களவர்களே! பௌத்தத்தைப் பாதுகாக்க எழுவீர்* என்ற நூலை எழுதி சிங்களவர்களை தமது உரிமைகளைக் காக்க வரும் படி அறைகூவல் விடுத்தார்.

மத்தியூ ஐக்கிய தேசியக் கட்சியின் வேட்பாளராக 1977 நாடாளுமன்றத் தேர்தலில் களனித் தொகுதியில் போட்டியிட்டு 56.04% வாக்குகள் பெற்று வெற்றி பெற்று நாடாளுமன்றம் சென்றார். இவர் இலங்கைத் தமிழர்களின் அரசியலில் கடும்போக்கைக் கடைப்பிடித்தார். 1977 இல் ஜே. ஆர். ஜெயவர்தனாவின் அமைச்சரவையில் இடம்பெற்றார். 1983 சூலை தமிழருக்கு-எதிரான வன்முறைகளுக்கு இவரும் ஒரு முக்கிய பொறுப்பாளியாக இருந்தவர் என இவர் மீது குற்றச்சாட்டுகள் உள்ளன.  1984 இல் தமிழ் சிறுபான்மையினரின் குறைகளைத் தீர்ப்பதற்காக ஜெயவர்த்தன அழைத்த மாநாட்டை பகிரங்கமாக விமர்சித்ததன் பின்னர் இவர் அமைச்சர் பதவியில் இருந்து விலக்கப்பட்டு, ஆளும் கட்சியில் இருந்தும் நீக்கப்பட்டார். ஜயவர்தாவிற்குப் பின்வந்த அரசுத்தலைவர் ரணசிங்க பிரேமதாசா இவரை மீண்டும் கட்சியில் சேர்த்துக் கொண்டார். 1989 அக்டோபர் 17 இல் இவர் மாரடைப்பால் காலமானார்.

இவரின் மகன் நந்தா மத்தியூ ஒரு நாடாளுமன்ற உறுப்பினராக இருந்து, பின்னர் பல அமைச்சுப் பதவிகளை வகித்து வந்தார். இவர் பின்னர் சந்திரிக்கா பண்டாரநாயக்க குமாரதுங்க, மகிந்த ராசபக்ச ஆட்சிக் காலத்தில் ஊவா மாகாண ஆளுனராகப் பதவி வகித்தார்.

## இவற்றையும் பார்க்க
*யாழ் பொது நூலகம் எரிப்பு, 1981
*கறுப்பு யூலை

## மேற்கோள்கள்

## வெளி இணைப்புகள்
*UTHR report on 1983 riots
*Cyril Tamil Militant Groups
*Cyril Mathew's obituary

பகுப்பு:1912 பிறப்புகள்
பகுப்பு:1989 இறப்புகள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கை அமைச்சர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கை பௌத்தர்கள்
பகுப்பு:சிங்கள அரசியல்வாதிகள்
வட ஆப்பிரிக்க மரபியல் வரலாறு

**வட ஆப்பிரிக்க மரபியல் வரலாறு** *(genetic history of North Africa)* பெரிதும் புவிப்பரப்பியல் நிலைமைகளால் கட்டுபடுத்தப்பட்டுள்ளது. தெற்கில் சகாரா பலைவனமும் வடக்கில் நடுத்தரைக் கடலும் முந்துவரளாற்ரு மரபன் பாய்வின் அரண்களாக அமைந்துள்ளன. என்றாலும் வடகிழக்கு ஆப்பிரிக்காவும் Levant பகுதியும் சூயசு அருகில் ஒற்றை நிலப்பகுதியாக அமைந்துள்ளன. கிப்ரால்ட்டர் நீர்ச்ச்சந்தியில் வட ஆப்பிரிக்காவும் ஐரோப்பாவும்  தொலைவே பிரிந்துள்ளன. பனியூழிப்பெரும்ம் போன்ற தாழ்வான கடல்மட்டம் நிலவிய காலங்களில், இப்போது நடுத்தரைக் கடலிலும் கிப்ரால்ட்டர் நீர்ச்சந்தியிலும் அமிழ்ந்திருக்கம் தீவுகள்  மேலெழுந்து காணப்படும்.

இந்த நிலைமைகளால் ஆப்பிரிக்காவில் இருந்து ஐரோப்பாவுக்கு தீவுவழிப் புலம்பெயர்வு நிகழ்ந்திருக்கலாம். சகாராவின் புதிய கற்கால ஈரமிக்க காலகட்டங்களில் ஓரளவு சகாராவில் இருந்த மக்கள் வடக்காக வட ஆப்பிரிக்கத் தென்பகுதிக்குப் பெயர்ந்து சென்றிருக்கலாம். மேற்காசிய மக்களும் ஈரமான சகாரா பகுதிக்கு ஈர்க்கப்பட்டு பெயர்ந்து வந்திருக்கலாம். மேற்காசிய மக்கள் நடுத்தரைக் கடலோரமாகவும் ஆப்பிரிக்காவுக்கு இடம்பெயர்ந்திருக்க வாய்ப்புண்டு.

வரலாற்றுக்கு முந்தைய காலங்களில், தெற்கே சஹாரா பாலைவனமும் வடக்கே மத்தியதரைக் கடலும் துணை-சஹாரா ஆப்பிரிக்கா மற்றும் ஐரோப்பாவிலிருந்து குடியேறியவர்களின் வருகைக்கு குறிப்பிடத்தக்க புவியியல் தடைகளாக இருந்தன. இருப்பினும், மேற்கு ஆசியா மற்றும் வட ஆப்பிரிக்கா சினாயில் ஒரு ஒற்றை நிலப்பரப்பை உருவாக்குகின்றன. மேற்கு ஆசியாவிலிருந்து வந்த புதிய கற்கால மக்கள் சூயஸ், பாப் எல்-மண்டேப் அல்லது மத்திய தரைக்கடல் வழியாக வந்த ஈரப்பதமான சஹாராவால் ஈர்க்கப்பட்டிருப்பார்கள்.

தற்போதைய அறிவியல் விவாதம் வட ஆப்பிரிக்கர்களின் தற்போதைய மரபணு தொகுப்பிற்கு மரபணு ஓட்டத்தின் வெவ்வேறு காலகட்டங்களின் ஒப்பீட்டு பங்களிப்புகளை தீர்மானிப்பதில் கவனம் செலுத்துகிறது.

## மேலும் காண்க
*பண்டைய எகிப்திய அரசமரபுகள்
* எகுபதிய மக்கள்தொகை வரலாறு
*அண்மைக் கிழக்கு நாடுகளின் தொல்மரபியல்
*வட ஆப்பிரிக்க இனக்கழுக்கள்
*ஐரோப்பாவில் ஆப்பிரிக்கக் கலப்புகள்
*யூதர் மரபியல் பயில்வுகள்
*அராபியர் மரபியல் பயில்வுகள்
*இபேரியத் தீவக மரபியல் வரலாறு

## மேற்கோள்கள்

பகுப்பு:கால்வழி மரபியல்
பகுப்பு:மாந்தரின மக்கள்தொகை மரபியல்
பகுப்பு:புத்தியல் மாந்தரின மரபியல் வரலாறு
*மரபியல்
தெனீப்பர் மேல்நிலம்

thumb|300x300px
**தெனீப்பர் மேல்நிலம்** (*Dnieper Upland*, ) என்பது தெனீப்பர் மற்றும் தெற்கு பூக் ஆகிய இரு ஆறுகளுக்கு இடையே அமைந்திருக்கும் இடமாகும். இது மத்திய உக்ரைனில் சைத்தோமிர், கீவ், வின்னீத்சா, செர்க்காசி, கிரோவோராத், தினேப்ரொபெத்ரொவ்சுக் ஆகிய மாகாணங்களுக்கிடையே அமைந்துள்ளது.

வடக்குப் பகுதி பொலேசியன் தாழ்நிலத்திலும், தெற்குப் பகுதி கருங்கடல் தாழ்நிலத்திலும், கிழக்கு ஓரம் தெனீப்பர் ஆறும் அமைந்துள்ளது. மேற்குப் பகுதி வோல்ஹினியன்-பொடோலியன் மேல்நிலமும் உள்ளது. வடக்குப் பகுதி சராசரியாக 220-240 மீ (720-790 அடி) உயரமும், தென் பகுதி 150-170 மீ (490-560அடி) உயரமாகவும் உள்ளது. அதிகபட்சமாக வடமேற்குப் பகுதியில் 323மீ (1060அடி) உயரமாகவும் உள்ளது. மேட்டுநிலத்தின் முக்கிய அம்சங்களாக கீவ் மலைகள், கனிவ் மலைகள் மற்றும் பிற உள்ளன. 

இவ்விடம் ஆழமான அருவிகள், மற்றும் சில நேரங்களில் பள்ளத்தாக்குகள் கொண்டும் வகைப்படுத்தப்படுகின்றன. குறிப்பாக அடர்த்தியான ராவின்-குல்ச் தொடர், சிஸ்-தெனீப்பர் பகுதியில் கனிவ் மலைகளுக்குள் அமைந்துள்ளது.

இந்த மேட்டு நிலம் இரும்பு, மாங்கனீசு, கிரானைட், கிராபைட்டு, பழுப்பு நிலக்கரி, கயோலின் உள்ளிட்ட பல தாது வளங்களை கொண்டுள்ளது. 

## மேற்கோள்கள்

## வெளி இணைப்புகள்
* Dnieper Upland at the பிரித்தானிக்கா கலைக்களஞ்சியம்
* Dnieper Upland at the Great Soviet Encyclopedia
* Dnieper Upland at the Ukrainian Soviet Encyclopedia]
* Zastavny, F.D. *[https://web.archive.org/web/20160312193432/http://geoknigi.com/book_view.php?id=790 Physical geography of Ukraine]*.

பகுப்பு:உக்ரைனின் புவியியல்
பொலேசியத் தாழ்நிலம்

**பொலேசியத் தாழ்நிலம்** (*Polesian Lowland*) என்பது கிழக்கு ஐரோப்பிய சமவெளியின் தென்மேற்கு பகுதியில் தினேப்பர் ,பிரிப்பியாத், தெசுனா ஆகிய ஆறுகளுடன் அமைந்துள்ள ஒரு வடிநிலப் பகுதியாகும். இப்பகுதி பெலருஸ்-உக்ரைன் எல்லைப் பகுதி வரை நீண்டுள்ளது. இந்தத் தாழ்நிலத்தின் கிழக்குப் பகுதி உருசியாவின் பிரையான்சுக் மாகாணம் வரை நீண்டுள்ளது.

இந்த தாழ்நிலத்தின் பரப்பு 270,000 சதுரகிமீ (100,000 சதுர மைல்கள்). பொலேசியத் தாழ்நிலம் பெரும்பாலும் மணல் பாங்கான சதுப்புநிலப் பள்ளத்தாக்குகளைக் கொண்டு வகைப்படுத்தப்படுகின்றன. இப்பகுதியின் சராசரி உயரம் 150 மீ முதல் 200 மீட்டர் வரை (490-660அடி) வேறுபடுகிறது, இப்பகுதியின் உயர்ந்த இடம் 316 மீட்டர் (1037 அடி) உயரம் கொண்ட ஓவ்ருச் முகடு ஆகும்.

## குறிப்புகள்

பகுப்பு:உக்ரைனின் புவியியல்
பகுப்பு:பெலருசின் புவியியல்
பகுப்பு:உருசியாவின் சமவெளிகள்
ஹரிமுக்தீஸ்வரர் கோயில், அரியமங்கை

**ஹரிமுக்தீஸ்வரர் கோயில் ** தஞ்சாவூர் மாவட்டத்தில் அய்யம்பேட்டை ரயில் நிலையத்திற்குத் தென்மேற்கில் 1 கி.மீ. தொலைவில் அரியமங்கை என்னுமிடத்தில் உள்ள  கோயிலாகும்.

## இறைவன், இறைவி
இங்கு கோயில் கொண்டுள்ள இறைவன் ஹரிமுக்தீஸ்வரர். இறைவி ஞானாம்பிகை.

## சப்தஸ்தானப் பல்லக்கு
இத்தலத்திற்குத் திருச்சக்கராப்பள்ளி சப்தஸ்தானப் பல்லக்கு முதல் நாள் பிற்பகல் வந்து சேரும். இவ்வூருக்குப் பல்லக்கு இல்லாததால், கும்பத்தில் ஆவாஹனம் செய்த அரியமங்கை நாதர் முதல் தலத்து இறைவனை எதிர்கொண்டு அழைத்துச் செல்வார்.

## கல்வெட்டு
சக்கராப்பள்ளி சோழர் கல்வெட்டால் இவ்வூரின் ஒரு பகுதியாக வளநகர் சக்கராப்பள்ளி இருந்ததாகக் குறிக்கப்படுவதால் இவ்வூரின் பெருமையையும் அறியமுடிகிறது. கல்வெட்டில் காணப்படும் அகழிமங்கலமே மருவி இன்று அரிமங்கை என்னும் மிகச்சிறிய குடியிருப்புப்பகுதியாக மாறியுள்ளது.

## சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.

* சக்கரப்பள்ளியில் உள்ள சக்கரவாகேசுவரர் கோயில் 
* அரியமங்கையில் உள்ள ஹரிமுக்தீஸ்வரர் கோயில்
* சூலமங்கையில் (சூலமங்கலம்) உள்ள கிருத்திவாகேசுவரர் கோயில்
* நந்திமங்கையில் உள்ள ஜம்புகேஸ்வரர் கோயில்
* பசுமங்கையில் (பசுபதிகோயில்) உள்ள பசுபதீசுவரர் கோயில்
* தாழமங்கையில் (தாழமங்கலம்) உள்ள  சந்திரமௌலீசுவரர் கோயில்
* புள்ளமங்கை என்றழைக்கப்படுகிற ஆலந்துறைநாதர் கோயில்

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
ஜம்புகேஸ்வரர் கோயில், நந்திமங்கை

**ஜம்புகேஸ்வரர் கோயில்** தமிழ்நாடு, தஞ்சாவூர் மாவட்டம், நந்திமங்கை என்னுமூரில் அமைந்துள்ள இரு சிவன் கோவில் ஆகும்.

## தல வரலாறு
சக்கராப்பள்ளி சப்தஸ்தானத்தி்ன் நான்காவது தலம் நந்திமங்கை என்னுமிடத்தில் உள்ளது. இத்தலம் தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கி.மீ. நெடுஞ்சாலைக்குக் கிழக்காக 1 கி.மீ. தொலைவில் உள்ளது. நந்திதேவர் பூஜித்து பேறு பெற்றதால் நந்திமங்கை என்றும் நந்திமங்கள ஷேத்திரம் என்றும் அழைக்கப்படுகிறது. திருச்சக்கராப்பள்ளி சப்தஸ்தானத்தில் இத்தலமே மேற்கு பார்த்த சன்னதியைக் கொண்டுள்ளது. ஆனால் தெற்கு வாசல் வழியாகத்தான் செல்லமுடியும். மேற்கில் உள்ள திறப்பிற்கு நேர் எதிரில் இவ்வூர் அந்தணர்களின் ருத்ரபூமி உள்ளது. சுடலை ஒளி இறைவன்மீது படும் வண்ணம் அமைக்கப்பட்டுள்ளது. பங்குனி சங்கடஹர சதுர்த்தியன்று மாலை சிவலிங்கத்திருமேனியை சூரியக்கதிர்கள் தழுவும் சூரிய பூசையும் நடைபெறுகிறது.

## இறைவன், இறைவி
இங்கு கோயில் கோயில் கொண்டுள்ள இறைவன் ஸ்ரீஜம்புகேஸ்வரர். இறைவி அகிலாண்டேஸ்வரி.

## சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.

* சக்கராப்பள்ளியில் உள்ள சக்கரவாகேசுவரர் கோயில் 
* அரியமங்கையில் உள்ள ஹரிமுக்தீஸ்வரர் கோயில்
* சூலமங்கையில் (சூலமங்கலம்) உள்ள கிருத்திவாகேசுவரர் கோயில்
* நந்திமங்கையில் உள்ள ஜம்புகேஸ்வரர் கோயில்
* பசுமங்கையில் (பசுபதிகோயில்) உள்ள பசுபதீசுவரர் கோயில்
* தாழமங்கையில் (தாழமங்கலம்) உள்ள சந்திரமௌலீசுவரர் கோயில்
* புள்ளமங்கை என்றழைக்கப்படுகிற ஆலந்துறைநாதர் கோயில்

## கல்வெட்டு
சோழர் கல்வெட்டில் இவ்வூர் நடுவிற்சேரி எனக் குறிப்பிடப்பட்டுள்ளது. நந்திமங்கையின் அக்ரகாரத்தின் மேற்கிலுள்ள ஸ்ரீராஜகோபாலசுவாமி திருக்கோயில் தஞ்சை நாயக்க மன்னன் விஜயராகவ நாயக்கனால் எடுக்கப்பட்டது என்பதற்குச் சான்றாக அர்ச்சாவதார பெருமான வணங்கிய நிலையில் விஜயராகவ நாயக்கனின் சிற்பம் உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
குள்ளம்பதி

**குள்ளம்பதி** (KULLAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கும்,  மத்தூர் ஊராட்சி ஒன்றியத்துக்கும் உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது மத்தூரில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 42 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சந்திரமௌலீசுவரர் கோயில், தாழமங்கை

**சந்திரமௌலீசுவரர் கோயில்** என்பது தஞ்சாவூர் மாவட்டத்தில் தஞ்சாவூர் - கும்பகோணம் நெடுஞ்சாலையில் பசுபதிகோயிலுக்கு முன்பாக சாலையின் மேற்புறம் உள்ள ஒரு சிவன் கோயில் ஆகும்.

## தல வரலாறு
சக்கராப்பள்ளி சப்தஸ்தானத்தி்ன் ஆறாவது தலமான இத்தலம் தாழமங்கையில் உள்ளது. இத்தலம் சோழர்களுக்கு முன் ஆண்ட முத்தரையர்கள் காலத்து கோயில்.  இக்கோயிலுக்குக் கிழக்கிலுள்ள திருக்குளத்தில் பூர்ண சந்திரனின் கிரணங்கள் பிரதிபலித்து கோயிலுள்ள இறைவனைப் பூஜித்ததால் இறைவனின் திருநாமம் சந்திரமௌலீஸ்வரர் என்றாயிற்று என்கிறது தலபுராணம். இத்தலத்திற்கு வரும் பல்லக்கு நிற்கக்கூட நேரமின்றி தீபாராதனையுடன் புறப்பட்டு விடும். 

## இறைவன், இறைவி
இங்கு கோயில் கோயில் கொண்டுள்ள இறைவன் ஸ்ரீசந்திரமௌலீஸ்வரர், பொன்னார்மேனியர். இறைவி ஸ்ரீராஜராஜேஸ்வரி.
 
## கல்வெட்டு
செந்தலைத் தூண் கல்வெட்டுக்களில்  காணப்படும் நித்தவினோதவளநாட்டு கிழார் கூற்றத்து பவதாயமங்கலமே மருவி இன்று தாழமங்கை எனப்படுகிறது. இதனை ஒட்டியே சுவடழிந்து போன சங்க காலம் தொட்டுப் புகழ்பெற்ற பெருநகரமான கிழார் இருந்திருக்கிறது. 

## சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.  

* சக்கரப்பள்ளியில் உள்ள சக்கரவாகேசுவரர் கோயில் 
* அரியமங்கையில் உள்ள ஹரிமுக்தீஸ்வரர் கோயில்
* சூலமங்கையில் (சூலமங்கலம்) உள்ள கிருத்திவாகேசுவரர் கோயில்
* நந்திமங்கையில் உள்ள ஜம்புகேஸ்வரர் கோயில்
* பசுமங்கையில் (பசுபதிகோயில்) உள்ள பசுபதீசுவரர் கோயில்
* தாழமங்கையில் (தாழமங்கலம்) உள்ள சந்திரமௌலீசுவரர் கோயில்
* புள்ளமங்கை என்றழைக்கப்படுகிற ஆலந்துறைநாதர் கோயில்

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
கல்வித் திரைப்படம்

**கல்வித் திரைப்படம்** (educational film) என்பது திரைப்பட வகைகளில் ஒன்றாகும். இதன் முதன்மை நோக்கம் கல்வி கற்பிப்பது ஆகும். இது கற்பித்தல் முறைகளுக்கு மாற்றாக வகுப்பறைகளில் கல்வித் திரைப்படங்கள் பயன்படுத்தப்பட்டுகின்றது.

முதல் அதிகாரப்பூர்வ கல்வித் திரைப்படங்கள் சர்ச்சைக்குரிய தாக விவாதிக்கப்படுகின்றது. சில ஆய்வாளர்கள் முதல் கல்வித் திரைப்படங்கள் 1897 ஆம் ஆண்டில் செயின்ட் பீட்டர்ஸ்பர்க்கில் காட்டப்பட்டன என்று பரிந்துரைத்தனர், மற்ற  ஆய்வாளர்கள் முதல் கல்வித் திரைப்படங்கள் 1913 இல் நியூஸ்ரீலால் காட்டப்பட்டதாக சொல்லப்படுகின்றது. இதன் காரணமாக கல்வித் திரைப்படம் 1990 களில் முற்பகுதியில் அறிமுகப்படுத்தப்பட்டதாக நிரூபிக்கப்படுகின்றது.

இந்த வகை திரைப்படம் சமூக அறிவியல் மற்றும் புவியியல் திரைப்படங்கள், வரலாற்றுத் திரைப்படம், கலை மற்றும் கைவினை திரைப்படம், இலக்கியம் மற்றும் மொழி கலை திரைப்படம், சமூகவியல் திரைப்படம் போன்ற பல பிரிவுகளில் காண்பிக்கப்படுகிறது.

## மேற்கோள்கள்

## வெளிப்புற இணைப்புகள்
*Simplified History of Educational Film Producers
*Educational Films on Asia
*Multiple examples of language training films

பகுப்பு:திரைப்பட வகைகள்
மார்க்கெட் ராஜா எம்.பி.பி.எஸ்

**மார்க்கெட் ராஜா எம் பி பி எஸ்** (*Market Raja MBBS*)  என்பது 2019 ஆண்டைய இந்தியத் தமிழ்த் திரைப்படமாகும். இதை சரண் எழுதி இயக்க,  எஸ். மோகன் தயாரித்துள்ளார். இந்த படத்தில் ஆரவ்  முன்னணி கதாபாத்திரத்தில் அறிமுகமாகியுள்ளார். மேலும் இப்படத்தில் காவ்யா தாப்பர், நிகேஷா படேல் ஆகியோரும் இணைந்து நடித்துள்ளனர். படத்திற்கு சைமன் கே. கிங் இசையமைத்துள்ளார், ஒளிப்பதிவை இயக்குனரின் தம்பியான கே. வி. குகன் மேற்கொள்ள, படத்தொகுப்பை  கோபி கிருஷ்ணா செய்துள்ளார். இப்படம் 2019 நவம்பர் 29 அன்று வெளியிடப்பட்டது.

## நடிகர்கள்

* மார்க்கெட் ராஜாவாக ஆரவ் 
* வாணிஸ்ரீ ஆக காவ்யா தாப்பார்
* ஸ்டெபனியாக நிகேசா படேல் 
* சந்திரபாபுவாக விகான்
* வாணிஸ்ரீயின் தந்தை சிவாஜி முத்தையாவாக நாசர் 
* மார்க்கெட் ராஜாவின் தாய் சுந்தரி பாயியாக ராதிகா சரத்குமார்  
* சந்திரபாபுவின் தாயாக ரோகிணி  
* மனோகர் சிங்காக பிரதீப் ரவட் 
* நிழலுலக தலைவன் ராதாவாக சாயாஜி சிண்டே  
* அமைச்சர் ராமதாசாக ஹரீஷ் பேரடி 
* தாசாக ஆதித்யா (நடிகர்) 
* வர்தாவாக சாம்ஸ்
* பின் லேடனாக முனீஷ்காந்த் ராமதாஸ்  
* பின் லேடனின் மனைவியாக தேவதர்சினி 
* மோகனாக மதன் பாப் 
* நிழலுலக இளைய தலைவர் நிதின் சத்யா  
* யோகி பாபு
* வையாபுரி 

## இசை
இயக்குநர் சரணின் படத்தில் முதன் முதலில்  சைமன் கே. கிங் இசையமைத்துள்ளார்.

## வெளியீடு

### சந்தைப்படுத்தல் மற்றும் வெளியீடு
படத்தின் முதல் தோற்றம் 1 மே 2019 அன்று வெளியிடப்பட்டது. படத்தின் முன்னோட்டம்  24 செப்டம்பர் 2019 அன்று வெளியிடப்பட்டு, இதுவரை பத்து லட்சம் பார்வைகள் பார்துள்ளனர்.

முதலில், படம் 8 நவம்பர் 2019 அன்று வெளியிட திட்டமிடப்பட்டிருந்தது. ஆனால் தவிர்க்க முடியாத சில காரணங்களால் அது ஒத்திவைக்கப்பட்டது. பின்னர், இந்த படம் 29 நவம்பர் 2019 அன்று உலகளவில் வெளியிடப்படும் என்று அறிவிக்கப்பட்டது.

## மேற்கோள்கள்

## வெளி இணைப்புகள்

* 

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:யோகி பாபு நடித்த திரைப்படங்கள்
கனவுருப்புனைவுத் திரைப்படம்

**கனவுருப்புனைவுத் திரைப்படம்** (Fantasy film) என்பது அற்புதமான கருப்பொருள்கள், மந்திரம், இயற்கைக்கு அப்பாற்பட்ட நிகழ்வுகள், புராணங்கள், நாட்டுப்புறவியல் கதைகள் அல்லது கவர்ச்சியான கற்பனை உலகங்களைக் கொண்ட கற்பனை வகையைச் சேர்ந்த திரைப்படங்கள் கனவுருப்புனைவுத் திரைப்படம் ஆகும். இந்த வகை ஊகப்புனைவு, அறிபுனைத் திரைப்படம் மற்றும் திகில் திரைப்படங்களுடன் சேர்ந்த புனைகதைகளின் ஒரு வடிவமாகக் கருதப்படுகிறது. கனவுருப்புனைவுத் திரைப்படம் பெரும்பாலும் மந்திரம், புராணம், அதிசயம் மற்றும் அசாதாரணமான வாழ்வியலை கொண்டது.

1980 களில் வரை கற்பனைத் திரைப்படங்கள் மிகக் குறைவாகவே இருந்தன, உயர் தொழில்நுட்ப திரைப்படத் தயாரிக்கும் நுட்பங்களும் பார்வையாளர்களின் ஆர்வமும் அதிகரித்ததால் இந்த வகை தற்பொழுது செழித்து வளர்ந்துள்ளது. 1903 ஆம் ஆண்டு இயக்குநர் ஜார்ஜஸ் மெலிஸ் என்பவரால் முதல் ஊமைத் திரைப்படம் பிரஞ்சு மொழியில் தயாரிக்கப்பட்டது.

## மேற்கோள்கள்


பகுப்பு:திரைப்பட வகைகள்
3-தயோபீன் அசிட்டிக் அமிலம்

**3-தயோபீன் அசிட்டிக் அமிலம்** *(3-Thiophene acetic acid)* என்பது C6H6O2S  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம கந்தகச் சேர்மமான இது வெண்மை நிறத்தில் ஒரு திண்மமாகக் காணப்படுகிறது. பாலிதயோபீன் எனப்படும் பல்தயோபீன் வழிப்பெறுதிகள் தயாரிக்க உதவும் முன்னோடிச் சேர்மமாக 3-தயோபீன் அசிட்டிக் அமிலம் கவனத்தை ஈர்க்கிறது.  

## மேற்கோள்கள்

பகுப்பு:அசிட்டிக் அமிலங்கள்
பகுப்பு:தயோபீன்கள்
பகுப்பு:கரிமச் சேர்மங்கள்
தன்னாட்சி இயக்கம் (இந்தியா)

**இந்தியாவில் தன்னாட்சி இயக்கம்** (**Indian Home Rule movement**), பிரித்தானிய இந்தியாவின் மாகாணங்களையும், ஆட்சிப் பகுதிகளையும் ஆங்கிலேயர்களுக்கு பதிலாக இந்தியர்களின் தன்னாட்சியுடன் கூடிய அரசுகள் நிர்வகிப்பதை வலியுறுத்தும் இயக்கமாகும்.

பம்பாய் மாகாணத்தின் பெல்கமில் நடைபெற்ற மாநாட்டின் போது ஏப்ரல், 1916 அன்று இந்திய விடுதலை இயக்கத் தலைவர்களான பால கங்காதர திலகர், எஸ். சுப்பிரமணிய அய்யர், சத்தியேந்திர நாத் போசு, அன்னி பெசண்ட், முகமது அலி ஜின்னா ஆகியோரால் இவ்வியக்கம் நிறுவப்பட்டது.

துவக்கத்தில் இந்திய தேசிய காங்கிரசு மற்றும் அகில இந்திய முசுலிம் லீக் கட்சிகளின் உறுப்பினர்களால் ஈர்க்கப்பட்ட இவ்வியக்கம் ஈர்க்கப்பட்டது. இவ்வியக்கம் மேற்கொண்ட 1916-ஆம் ஆண்டு லக்னோ உடன்படிக்கையின் படி,  இந்தியத் தீவிரவாத தேசிய மற்றும் மிதவாத தேசியவாதத் தலைவர்களை ஒன்றிணைத்தது.

இதனால் பிரித்தானிய இந்திய அரசுக்கு எதிராக நாடு முழுவதும் எழுந்த மக்கள் போராட்டங்களால்,  பிரித்தானிய அரசு அன்னி பெசன்ட்டை கைது செய்தது. போராட்டங்களை தணிக்க வேண்டி பிரித்தானிய அர்சு  மாண்டேகு-செம்ஸ்போர்டு சீர்திருத்தங்கள் அடிப்படையில் இந்திய அரசுச் சட்டம், 1919 இயற்றி, சென்னை மாகாணம், வங்காள மாகாணம், பம்பாய் மாகாணம், மத்திய மாகாணம் மற்றும் பஞ்சாப் மாகாணங்களில் வரையறுக்கப்பட்ட அதிகாரங்களுடன், மக்கள் பிரதிநிதிகள் கொண்ட சட்டமன்றங்கள் நிறுவப்பட்டது.   1921ல் கிராமப்புற மக்களின் மேம்பாட்டிற்காக பஞ்சாயத்துக் குழுக்கள் அமைக்கப்பட்டது. 1920-இல் இவ்வியக்கத்தின் தலைவராக மகாத்மா காந்தி தேர்ந்தெடுக்கப்பட்டார்.

இவ்வியக்கத்தின் மைய நோக்கங்கள் நிறைவேறியதால், இந்திய விடுதலை இயக்கத்தில் மட்டுமே கருத்தில் கொள்ளப்பட்டது. எனவே இவ்வியக்கம் தானாக செயல் இழந்து .  தேசியத் தலைவர்கள் இந்திய விடுதலை இயக்கத்தில் கவனம் செலுத்தினர். எனவே 1921-இல் தன்னாட்சி இயக்கத்தின் பெயர், சுயராச்சிய சபை எனப் பெயர் மாற்றம் செய்யப்பட்டது.

## அடிக்குறிப்புகள்

## மேற்கோள்கள்

## வெளி இணைப்புகள்
* India Home Rule League of America materials in the South Asian American Digital Archive (SAADA)

பகுப்பு:இந்திய விடுதலை இயக்கம்
கனவுருப்புனைவு

350px|thumb|கனவுருப்புனைவு கதாபாத்திரங்கள்
**கனவுருப்புனைவு** (Fantasy)  () ஒரு கற்பனையான பிரபஞ்சத்தில் அமைக்கப்பட்ட பல ஊகப்புனைவுகளின் வகையாகும், இது பெரும்பாலும் நிஜ உலக புராணங்கள் மற்றும் நாட்டுப்புற கதைகளால் ஈர்க்கப்படுகிறது. இதன் ஆரம்பம் வாய்வழி மரபுகளில் உள்ளன, பின்னர் அவை கற்பனை இலக்கியமாகவும் நாடகமாகவும் மாறியது. இது இருபதாம் நூற்றாண்டிலிருந்து திரைப்படங்கள், தொலைக்காட்சி, வரைகதை புதினங்கள், மங்கா மற்றும்  நிகழ்பட ஆட்டங்கள் உள்ளிட்ட பல்வேறு ஊடகங்களில் பல வடிவங்களில் கனவுருப்புனைவுகள் படைக்கப்படுகின்றன.

பரவலர் கலாச்சாரத்தில் கனவுருப்புனைவு வகை ஒரு முக்கியமான பங்கை வகிக்கின்றது. பெரும்பாலான கனவுருப்புனைவு மந்திரம் மற்றும்பிற இயற்கைக்கு அப்பாற்பட்ட சக்திகளை கொண்டுள்ளது. இது பெரும்பாலும் அறிவியல் புனைவு மற்றும் திகில் புனைவுவுடன் ஒப்பிடப்படுகிறது, ஏனெனில் அவை ஊகப்புனைவுளின் முக்கிய வகைகளாகும்.

பல கனவுருப்புனைவுத் திரைப்படங்கள் நாவல்களின் தழுவல்களை கொண்டது. குறிப்பாக பீட்டர் ஜாக்சன் இயக்கிய த லோட் ஒவ் த ரிங்ஸ் மற்றும் ஹாரி ஆரி பாட்டர் திரைப்படங்கள் இரண்டும் சினிமா வரலாற்றில் அதிக வசூல் செய்த திரைப்படங்கள் ஆகும். இதற்கிடையில் டேவிட் பெனியோஃப் மற்றும் டி. பி. வெயிஸ் ஆகியோர் புத்தகத்தை அடிப்படை யாக தயாரித்த கேம் ஆஃப் த்ரோன்ஸ் என்ற நாடகத் தொடர் தொலைக்காட்சி துறையில் மிக பெரியவெற்றியை அடைந்தது.

## மேற்கோள்கள்

## வெளிப்புற இணைப்புகள்
* The Fantasy Genre Children's Literature Classics
* Writing Fantasy: A Short Guide To The Genre
* Best Fantasy Books 
* Types of Fantasy


பகுப்பு:ஊகப்புனைவு
சர்தார் ராவாஜி ராணா

**சர்தார் சிங் ராவாஜி ராணா** (**Sardarsinhji Ravaji Rana**) (1870–1957), சுருக்கமாக எஸ். ஆர். ராணா (**S. R. Rana**) என அழைக்கப்படுவார். இவர் இந்திய விடுதலைப் போராட்ட வீரரும், பாரிஸ் இந்தியச் சமூகத்தின் நிறுவன உறுப்பினரும் மற்றும்  இந்தியத் தன்னாட்சி இயக்கத்தின் துணைத் தலைவராக இருந்தவர்.

## மேற்கோள்கள்

## ஆதார நூற்பட்டியல்
* .
* .
* .
* .
*.
* .
* .
* .

 

பகுப்பு:இந்திய விடுதலைப் போராட்ட வீரர்கள்
சியாம்ஜி கிருஷ்ண வர்மா

**சியாம்ஜி கிருஷ்ன வர்மா** (**Shyamji Krishna Varma**) (4 அக்டோபர் 1857 – 30 மார்ச் 1930) இந்திய விடுதலைப் புரட்சியாளரும், வக்கிறிஞரும், இதழியளாரும், இந்தியத் தன்னாட்சி இயக்கம், இலண்டன் இந்தியா ஹவுஸ் நிறுவனத் தலைவர்களில் ஒருவரும், தி இந்தியன் சோசியாலஜிஸ்ட் எனும் ஆங்கில மொழி மாத இதழின் ஆசிரியவரும் ஆவார்.

## கல்லூரி வாழ்க்கை
ஆங்கிலேய சமஸ்கிருத மொழி ஆய்வாரான மானியர் வில்லியம்ஸ் பரிந்துரையின் பேரில், சியாம்ஜி கிருஷ்ண வர்மா  25 ஏப்ரல் 1879-இல் ஆக்சுபோர்டு பால்லியோல் கல்லூரியில் இளங்கலை வகுப்பு படித்தார். 1853-இல் இளங்கலை படிப்பு முடித்தவுடன்,  இராயல் ஆசியாடிக் சொசைடியில் இந்தியாவில் எழுதும் முறை தோன்றிய வரலாறு எனும் தலைப்பில் உரையாற்றினார். 1861-இல் பெர்லினில் நடைபெற்ற   கீழ்திசையாளர்களின் மாநாட்டில் இந்தியர்கள் சார்பாக கலந்து கொண்டார்.

1885-இல் இந்தியா திரும்பிய சியாம்ஜி கிருஷ்ண வர்மா வழக்கறிஞர் தொழில் துவக்கினார். பின்னர் இரத்லம் சமஸ்தானத்தின் தலைமை அமைச்சராக பணியாற்றினார். பின்னர் அப்பதவியிலிருந்து விலகி அஜ்மீரில் வழக்கறிஞர் தொழில் துவக்கினார். 1893 முதல் 1895 முடிய உதய்ப்பூர் இராச்சியத்தின் ஆலோசகராக பணியாற்றினார். பின்னர் ஜுனாகாத் இராச்சியத்தின் திவானாக 1897 முடிய பனிபுரிந்தார்.

## அரசியல் நடவடிக்கைகள்
1905-இல் இந்திய விடுதலை குறித்து மக்களிடையே அரசியல் விழிப்புணர்வு பரப்புரைக்காக தி இந்தியன் சோசியாலஜிஸ்ட் எனும் மாத இதழை ஆங்கிலத்தில் வெளியிட்டார்.
18 பிப்ரவரி 1905-இல் இந்தியத் தன்னாட்சி இயக்கத்தின் நிறுவ்னத் தலைவர்களில் ஒருவராக இருந்தார்.
1908-இல் பிரித்தானியாவில் வாழும் இந்திய மாணவர்கள், இளைஞர்கள் மற்றும் இந்திய விடுதலைப் போராட்ட வீர்ர்கள் கூடிப்பேசுவதற்கு, இலண்டனில் இந்தியா ஹவுசை நிறுவினார்.

## மேற்கோள்கள்

## மேலும் படிக்க

* 

பகுப்பு:இந்திய விடுதலைப் போராட்ட வீரர்கள்
பகுப்பு:1857 பிறப்புகள்
பகுப்பு:1930 இறப்புகள்
இரண்டாம் சேத்தி

**இரண்டாம் சேத்தி** (**Seti II** or **Sethos II**) பண்டைய எகிப்தின் புது எகிப்து இராச்சியத்தை ஆண்ட பத்தொன்பதாம் வம்சத்தின் ஆறாம் பார்வோன் ஆவார். இவர் புது எகிப்திய இராச்சியத்தை கிமு 1203 முதல் கிமு  1197 முடிய 6 ஆண்டுகள் மட்டுமே ஆண்டார்.இவரது ஆட்சியின் துவக்கத்தில் இவரது ஒன்றுவிட்ட சகோதரனும் அரியணைப் போட்டியாளரான **அமென்மெஸ்சி** எனும் **அமென்மோஸ்** மேல் எகிப்திற்கு பார்வோனாக கிமு 1202 முதல் கிமு 1199 முடிய 3 ஆன்டுகள் ஆன்டார்.   

 

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் இரண்டாம் சேத்தி மம்மியும் எடுத்துச் செல்லப்பட்டது. 

## இதனையும் காண்க
* புது எகிப்து இராச்சியம்
* பண்டைய எகிப்திய அரசமரபுகள்
## ஆதார நூலகள்
* Gabriella Dembitz, The Decree of Sethos II at Karnak : Further Thoughts on the Succession Problem after Merenptah, in: In: K. Endreffy – A. Gulyás (eds.): Proceedings of the Fourth Central European Conference of Young Egyptologists. 31 August - 2 September 2006, Budapest. Studia Aegyptiaca 18. 91 – 108, 2007.

## மேற்கோள்கள்

## வெளி இணைப்புகள்
*

பகுப்பு:எகிப்திய மன்னர்கள்
பகுப்பு: எகிப்தின் பத்தொன்பதாம் வம்சம்  
பகுப்பு:பண்டைய எகிப்து
அண்மைக் கிழக்கு நாடுகளின் தொல்மரபியல்

**அண்மைக் கிழக்கு நாடுகளின் தொல்மரபியல் **   *(archaeogenetics of the Near East)*  பண்டைய அண்மை கிழக்கு நாடுகளின் கடந்த கால மாந்தரின மக்கள்தொகைகளின் மரபியலையும் தொன்மரபியலையும், பண்டைய எச்சங்களின் மரபணுக்களைப் பயன்படுத்தியும் பயில்கிறது. இந்த ஆராய்ச்சி  பண்டைய எகிப்து, மெசொப்பொத்தேமியா, அனதோலியா, லெவண்ட் ஆகிய அண்மைக் கிழக்கு நாடுகளின் பண்டைய மக்கள்தொகைகளின் ஒருமைப் பண்புக் குழுக்களையும் ஒருமைப் பண்பு வகைமைகளையும் இனங்கண்டறிய, ஒய் குறுமவக மரபன்களையும் ஊன்குருத்து மரபன்களையும்நிகரிணைக் குறுமவக மரபன்களையும் பயன்கொள்கிறது.

## மேலும் காண்க
* பண்டைய அண்மை கிழக்கு
* பண்டைய அண்மை கிழக்கின் நகரங்கள்
*பண்டைய மரபன்
*ஒருமைப் பண்புக் குழு J-P209 (ஒய் மரபன்)
*தொல்மரபியல்
*நடுவண் கிழக்கு நாடுகளின் இனக்குழுக்கள்
*ஆப்பிரிக்க இனக்குழுக்கள்
*அராபியரின் மரபியல் பயில்வுகள்
*யூதரின் மரபியல் பயில்வுகள்
*ஈரானிய மக்கள்
*துருக்கியரின் மரபியல் தோற்றம்
*எகுபதியரின் தோற்றம்
*குர்த்சியரின் தோற்றம்
*கசார் கோட்பாடு
*ஒய் குறுமவக ஆரான்
*நிலோத்திகரின் தோற்றம்
*வட ஆப்பிரிக்க மரபியல் வரலாறு
*அண்மைக் கிழக்கு நாடுகளின் ஒய் குறுமவக ஒருமைப் பண்புக் குழுக்கள்

## மேற்கோள்கள்

## நூல்தொகை
*
*King, R. J.; Ozcan, S. S., Carter, T., Kalfoglu, E., Atasoy, S., Triantaphyllidis, C., Kouvatsi, A., Lin, A. A., Chow, C-E. T., Zhivotovsky, L. A., Michalodimitrakis, M., Underhill, P. A., (2008). "Differential Y-chromosome Anatolian Influences on the Greek and Cretan Neolithic." *Annals of Human Genetics* 72 Issue 2 March 2008: 205-214.
*
*Zalloua, P., Wells, S. (2004) "Who Were the Phoenicians?" *National Geographic Magazine*, October 2004.

அண்மைக் கிழக்கு நாடுகள்
பகுப்பு:நடுவண் கிழக்கு நாடுகளின் மரபியல் வரலாறு
பகுப்பு:அண்மைக் கிழக்கு நாடுகளின் தொல்லியல்
மர்மத் திரைப்படம்

**மர்மத் திரைப்படம்** (Mystery film) என்பது திரைப்படத்தில் உள்ள வகையாகும். இந்த திரைப்படத்தின் வகை குற்றத்தின் தீர்வைச் சுற்றியே எடுக்கப்படுகின்றது. இது தடயங்களை, ஆய்வுகள், துப்பறிவு அல்லது தனியார் புலனாய்வு முயற்சிகள் குறித்து கவனம் செலுத்துகிறது. துப்பறியும் நபரின் துப்பறியும் திறன், வலிமை, நம்பிக்கை அல்லது விடாமுயற்சி கொண்டவராக சித்தரிக்கப்படுகின்றது. இது உளவுத் திரைப்படத்தின் துணை வகை ஆகும். நேயர்களை பரப்பூட்டுவதற்காக ஒலிப்பதிவு, நிகழ்ப்பட கோணங்கள், கனமான நிழல்கள் மற்றும் ஆச்சரியப்படுத்தும் திருப்பங்கள் மூலம் கவரப்படுகின்றது.

தமிழ் தொலைக்காட்சி ஆரம்பித்த காலம் முதலே மர்மதேசம், விடாது கருப்பு, புதையல் பூமி, ருத்திரவீனை (2002-2004), சித்தமபர ரகசியம் (2004-2006) போன்ற பல மர்மத் தொடர்கள் வெளியானது. 1997 ஆம் ஆண்டு மர்மதேசம் என்ற தொடர் தமிழர் மத்தியில் மிகபெரிய வரவேற்பைப் பெற்றது. இந்த தொடரை *நாகா* என்பவர் இயக்கியுள்ளார்.
* அருந்ததி
* சந்திரகுமாரி
* சிங்கா ஏர்லைன்ஸ்
* சுப்பிரமணியபுரம்
* பைரவி ஆவிகளுக்குப் பிரியமானவள்
* யார்?
* ரௌத்ரம்

## மேற்கோள்கள்

பகுப்பு:திரைப்பட வகைகள்

பகுப்பு:மர்ம புனைகதை
பகுப்பு:பரபரப்பூட்டிகள்
முப்படிக் கோட்டுரு

ஒரு கோட்டுருவின் அனைத்து முனைகளின் படியும் "3" ஆக இருந்தால் அக்கோட்டுரு **முப்படிக் கோட்டுரு** (*cubic graph*) எனப்படும். முப்படிக் கோட்டுரு ஒரு 3-ஒழுங்கு கோட்டுருவாக இருக்கும். முப்படிக் கோட்டுருக்கள்  "மூவலுவுள்ள கோட்டுருக்கள்" (trivalent graphs) எனவும் அழைக்கப்படுகின்றன.

இருமுப்படிக் கோட்டுரு (bicubic graph) ஒரு முப்படி இருகூறு கோட்டுருவாக இருக்கும்.

## சமச்சீர்மை
1932 இல் ரோனால்டு எம். பாஸ்டர் முப்படி சமச்சீர் கோட்டுருக்களுக்கான எடுத்துக்காட்டுகளைச் சேகரிக்கத் துவங்கினார். 

நன்கறியப்பட்டப் பல தனிப்பட்ட கோட்டுருக்கள் முப்படி சமச்சீர் கோட்டுருக்களாக உள்ளன:
:பயன்கூறு கோட்டுரு, பீட்டர்சன் கோட்டுரு, ஈவுடு(Heawood) கோட்டுரு, மோபியசு-காண்டர் கோட்டுரு, பாப்பசு கோட்டுரு, தேசார்க் கோட்டுரு, நவூரு கோட்டுரு, கோசிட்டர்(Coxeter) கோட்டுரு, தைக்கு (Dyck) கோட்டுரு, பாசுட்டர் கோட்டுரு. 

முப்படி சமச்சீர் கோட்டுருக்களை வில்லியம். தா. தட்டு (W.T. Tutte) என்பார், கோட்டுருவின் ஒரேயொரு சமச்சீர் மூலம் *s* நீளமுள்ள இரு திசைசார் பாதைகளை ஒன்றுக்கொன்று இணைக்கலாம் என்பதற்கு உட்படும் *s* என்ற மிகச்சிறிய முழுஎண் கொண்டு வகைப்படுத்தினார். அத்துடன் அவர் *s* இன் மதிப்பு அதிகபட்சம் "5" ஆக இருக்குமென்பதையும் நிறுவியதோடு அந்த மதிப்புகளுக்கான கோட்டுரு எடுத்துக்காட்டுகளையும் வழங்கினார்.

இராபர்ட்டு புருட்டு (Robert Frucht) பெயரில் வழங்கும் புருட்டு கோட்டுரு மிகச்சிறிய சமச்சீர்களே இல்லாத ஐந்து கோட்டுருக்களுள் ஒன்றாகும் இந்த கோட்டுருவுக்கு உள்ள ஒரேயொரு கோட்டுரு தன்னுருவாக்கம் சமனி தன்னுருவாக்கம் ஆகும்.

## மேற்கோள்கள்

## வெளியிணைப்புகள்

*
*
*

பகுப்பு:கோட்டுருவியல்
மெத்தீனியம்

**மெத்தீனியம்** *(Methenium)* என்பது  என்ற மூலக்கூற்று வாய்ப்பாட்டால் விவரிக்கப்படும் ஒரு நேர்மின் அயனியாகும். கரிம வேதியியலில் மெத்திலியம், கார்பீனியம், மெத்தில் நேர்மின் அயனி, புரோட்டானேற்ற மெத்திலீன் என்ற பல பெயர்களாலும் அழைக்கப்படுகிறது.  ஒரு புரோட்டான் சேர்க்கப்பட்ட மெத்திலீன் உருபாக (:CH2) அல்லது ஓர் எலக்ட்ரான் நீக்கப்பட்ட மெத்தில் உருபாக (•CH3) இந்த அயனியைப் பார்க்க முடியும். நேர்மின் கார்பனும் ஈனியம் அயனியும் சேர்ந்து எளிய கார்பீனியம் அயனிகள் உருவாகின்றன.  
## கட்டமைப்பு
மும்மடிப்பு சீரொழுங்கு கொண்ட சமதள கட்டமைப்பை மெத்தீனியம் அயனி ஏற்பதாக பரிசோதனை, கணக்கீடுகளின் முடிவுகள் தெரிவிக்கின்றன. sp2 இனக்கலப்புக்கு கார்பன் அணு சரியான ஒரு மூலப்படிம உதாரணமாகும்.  
## தயாரிப்பு மற்றும் வினைகள்
மெத்தில் உருபை [புற ஊதா [ஒளி அயனியாக்கம் செய்வதன் மூலம் குறைந்த அழுத்த பொருண்மை நிறமாலை ஆய்வுகளுக்குத் தேவையான மெத்தீனியம் தயாரிக்க முடியும்.  C+ மற்றும் Kr+  போன்ற ஒற்றை அணு நேர்மின் அயனிகளை நடுநிலை மீத்தேனுடன் மோதச் செய்தும் மெத்தீனியம் தயாரிக்கலாம்.  இத்தகைய நிபந்தனை நிலைகளில் இது அசிட்டோநைட்ரைலுடன் (CH3CN) வினைபுரிந்து (CH3)2CN+ அயனியை உருவாக்குகிறது. .
 
1 எலக்ட்ரான் வோல்ட்டுக்கும் குறைவான தாழ் ஆற்றல் எலக்ட்ரான் பற்றுதல் மூலம் இது தன்னிச்சையாக பிரிகையடைகிறது.  

அமுக்கப்பட்ட நிபந்தனையில் இது ஓர் இடைநிலையாக எப்போதாவது எதிர்கொள்ளப்படுகிறது. புரோட்டானேற்றம் அல்லது மீத்தேனுடன்  FSO3H-SbF5. சேர்த்து ஐதரைடு நுண்மையாக்கம் செய்து ஒரு வினைத்திற இடைநிலையாகவும் முன்மொழியப்படுகிறது. ஆல்க்கேன்களிடம் கூட மெத்தீனியம் அயனி மிகுந்த வினைத்திறனை வெளிப்படுத்துகிறது. 

## மேற்கோள்கள்

பகுப்பு:கரிம நேர்மின்னயனிகள்
பகுப்பு:அயனிகள்
இந்தியா ஹவுஸ் (இலண்டன்)

**இந்தியா ஹவுஸ்** (*India House*) பிரித்தானியப் பேரரசின் தலைநகரமான இலண்டனில் கல்வி பயிலும் இந்திய மாணவர்கள் தங்குமிடமாகவும் மற்றும் இந்திய விடுதலை இயக்கம் தொடர்பாக ஒன்று கூடி விவாதிக்கும் இடமாகவும் விளங்கியது. இது 1905 முதல் 1910 வரை வடக்கு இலண்டனின் குரோம்வெல் பகுதியின் ஹைகேட் பகுதியில் இயங்கியது. இந்தியா ஹவுசை நிறுவியவர் குஜராத்தின், மாண்டவியில் பிறந்த சியாம்ஜி கிருஷ்ண வர்மா என்ற வழக்கறிஞர் ஆவார். 
மேலும் இவ்விடுதியை மிதவாத, தீவிரவாத இந்திய அரசியல்வாதிகளும் மற்றும் விநாயக் தாமோதர் சாவர்க்கர், வ. வே. சுப்பிரமணியம் போன்ற இந்தியப் புரட்சியாளர்களும் பயன்படுத்திக் கொண்டனர்.

இந்தியா ஹவுசுடன் தொடர்புடைய மதன் லால் திங்கரா என்ற இந்தியப் புரட்சியாளர், இலண்டனில் வாழும், இந்தியாவிற்கான பிரித்தானிய அமைச்சர் வில்லியம் ஹட் கர்சன் வைலியை படுகொலை செய்தார். இக்கொலையை விசாரணை செய்த இலண்டன் காவல் துறை, கொலையில் இந்திய ஹவுசின் பங்களிப்பு மற்றும் கொலை செய்தவர் கண்டுபிடிக்கப்பட்டதால், இந்தியா ஹவுசை பிரித்தானிய அரசு மூட ஆனையிட்டது.

## அடிக்குறிப்புகள்

## மேற்கோள்கள்

*.
*.
*.
*.
* .
*.
*.
*.
*.
*.
*.
*.
*.
*.
* 
* 
* 
*
*.
*.
*.
*.
*.
*.
*.
*.
*.
*.
*.
*.
*.
*
*.
*.
*.
*.
*.
*.
*.
*.
*.
*.
* .
*.
*.
*.
*.
*.
*.
*.

## மேற்கோள்கள்
*Bose, Arun. *Indian Revolutionaries Abroad, 1905–1922*. 1971. Bharati Bhawan.
## வெளி இணைப்புகள்
*Shyamji Krishna Verma and India House . Bharatiya Vidya Bhavan, Mumbai.

பகுப்பு:இந்திய விடுதலைப் போராட்டம்
பகுப்பு:இந்திய விடுதலை இயக்கம்
பரபரப்பூட்டும் திரைப்படம்

**பரபரப்பூட்டும் திரைப்படம்** (Thriller film) **சஸ்பென்ஸ் திரைப்படம்** அல்லது **சஸ்பென்ஸ் பரபரப்பூட்டும் திரைப்படம்** என்றும் அழைக்கப்படும்  ஒரு திரைப்பட வகையாகும். இந்த வகை திரைப்படம் பார்வையாளர்களிடையே ஆர்வத்தையும் உற்சாகத்தையும் தூண்டுகிறது. பெரும்பாலான திரைப்படங்களின் கதைகள் பதற்றத்தை மையமாக வைத்தே தயாரிக்கப்படுகின்றது.

ஒரு பரபரப்பூட்டும் திரைப்படத்தின் கதை பொதுவாக வாழ்க்கை அச்சுறுத்தப்படும் காட்சி அமைப்புடன் எடுக்கப்படுகின்றது. பார்வையாளர்களை அடுத்து என்ன நடக்க போகுது என்று ஆவலுடன் எதிர் பார்க்கவைக்கின்றது. பரபரப்பூட்டும் திரைப்படங்கள் பொதுவாக மற்ற வகை திரைப்படங்களுடன் இணைத்து தயாரிக்கப்படுகின்றது. உதாரணம் (அதிரடி பரபரப்பூட்டல், சாகச பரபரப்பூட்டல், கனவுருப்புனைவு மற்றும் அறிவியல் புனைகதை பரபரப்பூட்டல்) போன்ற வகைகள் இதற்குள் அடங்கும்.

திரில்லர் திரைப்படம் திகில் திரைப்படங்களுடன் நெருங்கிய உறவைக் கொண்டது, இவை இரண்டும் பதற்றத்தை வெளிப்படுத்துகின்றன. குற்றம் பற்றிய கதைக்களங்களில், பரபரப்பூட்டும் திரைப்படங்கள் குற்றவாளி அல்லது துப்பறியும் நபர்களிடமும், பதற்றத்தை உருவாக்குவதிலும் குறைவாகவே கவனம் செலுத்துகின்றன. இந்த வகை திரைப்படம் பயங்கரவாதம், அரசியல் சதி, நாட்டம் மற்றும் கொலைக்கு வழிவகுக்கும் முக்கோணக் காதல் போன்ற பொதுவான கருப்பொருள்களை மையமாக வைத்து எடுக்கப்படுகின்றது.

தமிழ்த் திரைப்படத்துறையின் வளர்சிக்கு பரபரப்பூட்டும் வகைத் திரைப்படம் மிகமுக்கிய பெரும் பங்கை வகித்துள்ளது. திரைப்படத்துறை ஆரம்பித்த காலம் முதல் இன்று வரை அதே கண்கள், ஊமை விழிகள், நூறாவது நாள்,  விசாரணை, ராட்சசன், விக்ரம் வேதா, துருவங்கள் பதினாறு, கைதி போன்ற பல திரைப்படங்கள் வெளியாகி வெற்றியும் கண்டது.

## பரபரப்பூட்டும்  தமிழ்த் திரைப்படங்களின் பட்டியல்
* பரபரப்பூட்டும்  தமிழ்த் திரைப்படங்களின் பட்டியல்

## மேற்கோள்கள்

பகுப்பு:திரைப்பட வகைகள்
பகுப்பு:பரபரப்பூட்டிகள்